FRA  NÆR  OG  FJERN 


Templer  indviet  i  Samoa  og  Tonga. 


Præsident  Gordon  B.  Hinckley,  2. 
rådgiver  i  Det  øverste  Præsidentskab, 
præsiderede  og  talte  ved  indvielsen 
af  templerne  i  Samoa  og  Tonga. 

Templet  i  Apia,  Samoa  blev  for- 
melt indviet  med  tre  sessioner,  og  der 
afholdtes  endnu  fire  sessioner  i  løbet 
af  de  næste  to  dage. 


De  hellige  fra  Tonga  deltog  i  lait 
syv  indvielsessessioner  for  deres 
tempel  i  Nuku'alofa. 

Begge  templerne  har  tiltrukket  sig 
en  del  opmærksomhed  og  mange 
medlemmer,  såvel  som  ikke-medlem- 
mer,  benyttede  sig  af  chancen  til  at 
se  templerne  da  de  var  åbne  forud  for 

indvielsen.  Der  blev  afholdt  et  særligt 
åbent  hus  arrangement  i  Nuku'alofa 
den  9.  juli,  hvor  kongen  og  dronning- 
en af  Tonga  var  æresgæster.  De  blev 
vist  rundt  af  ældste  John  H.  Groberg 
fra  De  halvfjerds'  første  kvorunn,  som 
samtidig  virker  som  kirkens  område- 
administrator for  Tonga,  Samoa,  Ha- 
waii og  Guam.  Kong  Taufa'ahau  Tu- 
puol  IV  og  hans  dronning  blev  hilst  af 
SDH-børn  klædt  i  deres  grønne  og 
hvide  skoleuniformer,  og  af  SDH  Lia- 
hona  High  School  orkesteret  der  spil- 
lede Tongas  nationalsang. 

Før  majestæterne  blev  vist  rundt  i 
templet  af  ældste  og  søster  Groberg 
deltog  de  i  en  kort  ceremoni,  hvori 
kongen  udtrykte  sin  påskønnelse  af 
den  nye  bygning.  Efter  rundturen  fik 
kongen  og  dronningen  yderligere  op- 
lysninger om  kirken  og  templets  rolle 
i  frelsesplanen. 

Senere  på  dagen  deltog  medlem- 


mer og  gæster  i  en  traditionel  middag 
og  dansefest.  I  et  dansenummer  del- 
tog ca.  1000  medlemmer  til  tilskuer- 
nes store  fornøjelse. 

Ældste  og  søster  Groberg  var  og- 
så værter  ved  et  særligt  åbent  hus 
ved  Samoa  templet  den  18.  juli.  Også 
dette  arrangement  blev  overværet  af 
medlemmer  af  regeringen,  deriblandt 
hans  højhed  Susuga  Malietos  Tanu- 
mafili  2.,  Vestsamoas  statsoverhov- 
ed, Eti  Tofilau,  Vestsamoas  stats- 
minister og  senator  Galea'i  Poumei, 
præsident  for  senatet  i  den  ameri- 
kanske del  af  Samoa. 

Efter  velkomstceremonien  og 
rundvisningen  i  templet  deltog  gæst- 
erne i  en  traditionel  middag,  og  det 
vestsamoiske  flag  der  blev  hejst  på 
tempelgrunden  af  SDH  spejdere  blev 
overdraget  til  Samoas  statsoverhov- 
ed. 

(fra  Church  News) 


Genealogisk  bibliotek  i  København  stav. 


Kirkens  ledelse  har  godkendt,  at 
der  i  København  stav  etableres  en 
filial  af  Genealogisk  Afdeling  i  Salt 
Lake  City  en  såkaldt  »  Genealogical 
Branch  Library.« 

Et  genealogisk  bibliotek  i  Køben- 
havn betyder,  at  samtlige  genealo- 
giske oplysninger,  som  befinder  sig 
på  filmruller  eller  microfich  i  kirkens 
genealogiske  afdelinger  i  Salt  Lake 
City,  bliver  tilgængelige  for  publikum 
her  i  København. 

Imod  et  mindre  gebyr  udlånes  fil- 


mene til  Københavns  genealogiske 
bibliotek,  hvor  der  vil  være  opstillet 
læseapparater  til  fri  afbenyttelse  for 
publikum. 

Kataloger  over  filmruller  med  ge- 
nealogiske oplysninger  fra  hele  ver- 
den ventes  snart  modtaget. 

Det  forventes,  at  biblioteket,  der 
får  til  huse  på  Priorvej,  bliver  åbent 
for  publikum  -  både  medlemmer  og 
ikke-medlemmer  -  i  efteråret  1983. 

H.  K.  Frederiksen. 

Aldrig  for  sent  at  lære! 


Tre  søstre  fra  kirken  -  Anne,  80  år, 
Camilla,  79  år,  Grethe,  kun  58  år  -  og 
et  mandligt  ikke-medlem,  har  sam- 
men med  deres  lærer,  Birthe,  fulgt 
engelsk-undervisningen  med  stor  flid 
og  interesse.  I  en  artikel  i  Esbjerg 
Ugeavis  i  foråret  1983  står  der  bl.a.: 
Når  man  bliver  ældre  sker  der  ofte 
det,  der  engang  skete  for  mig:  Man 
går  åndeligt  mere  eller  mindre  i  stå, 
og  for  at  standse  den  udvikling  -  ikke 
gå  helt  i  stå  -  er  man  nødt  til  at  få  nye 
impulser,  komme  ud  blandt  andre 
mennesker,  både  unge  og  ældre. 
Anne  siger  bl.a.:  -  Det  er  rigtigt,  at 
det  kan  være  svært  at  komme  i  gang, 
og  jeg  tror  nok,  at  vi  alle  var  lidt  ner- 
vøse, da  vi  skulle  begynde,  men  den- 
ne nervøsitet  har  lagt  sig. 


Til  Ugeavisen  siger  Camilla:  -  Vi  har 
det  fantastisk  hyggeligt  og  rart  i  klas- 
sen, og  jeg  kan  kun  opfordre  enhver 
ældre  til  at  gå  i  gang.  Det  er  simpelt- 
hen dejligt.  Theo,  der  er  67  år,  følger 
dette  op  og  tilføjer:  -  Det  er  klart,  at  vi 
ikke  lærer  så  hurtigt  som  de  unge, 
men  til  gengæld  slider  vi  nok  betyde- 
ligt mere  i  det  med  hjemmearbejdet, 
for  at  være  forberedt  til  timerne. 
»Klubbens  Benjamin«  -  Grethe  -  me- 
ner, at  der  bør  gøres  mere  for  at  ori- 
entere pensionisterne  i  Esbjerg  og 
pensionister  vel  i  al  almindelighed. 

Alle  slutter  til  slut  i  artiklen  op  om 
følgende  appel:  -  Alle  I  ældre  -  kom 
op  på  mærkerne,  kom  og  lær  noget 
og  hyg  jer  sammen  med  alle  os  andre. 
Der  er  aldrig  for  sent  at  lære  noget 


De  friske  kursusdeltagere  fra  Esbjerg. 


3 


nyt! 

Undertegnede  ønsker  også  at  føl- 
ge denne  appel  op  -  ikke  blot  til  de 
ældre,  men  til  alle  i  alle  aldersgrup- 
per -  det  kan  altid  betale  sig  at  efter- 
uddanne sig.  -  Spørg  blot  på  de  lokale 
undervisningssteder  som  f.eks.  semi 
narier,  hvordan  mulighederne  ligger 
for  dig  som  extern  studerende.  Du 
kan  i  9  af  10  tilfælde  få  lov  til  at  følge 
et  eller  flere  fagområder.  Det  er  en 
mulighed  som  jeg  personligt  har  haft 
meget  glæde  af.  I  skoleåret  1983-84 


er  jeg  blevet  optaget  på  Esbjerg  se- 
minarium og  skulle  kunne  -  hvis  jeg  er 
flittig  -  tage  en  »rigtig«  lærereksamen 
på  2  år.  Med  den  holdning  vi  har  som 
medlemmer  af  Herrens  kirke  er  der  for 
mig  ikke  nogen  tvivl  om,  at  »alt  hvad 
du/vi  i  dette  liv  opnår  på  intelligen- 
sens område,  skal  følge  med  os  i  op- 
standelsen« L&P  130:18  -  dette  er  evig 
sandhed! 

Carl-Johan  Grabe, 
korrespondent  i  Esbjerg  ward. 


København  stavs  folkedansere. 


Lørdag  d.  4.  juni  satte  Køben- 
havns stavs  folkedansere  et  forelø- 
bigt punktum  for  sæsonen  1982-83. 

Ca.  60  unge  mennesker  i  alderen 
12-20  år  viste,  hvad  de  havde  bedrevet 
i  årets  løb.  Disse  60  unge  mennesker 
er  fordelt  på  3  hold:  begyndere,  øvede 
og  det  rutinerede  opvisningshold.  Det 
blev  virkelig  et  par  fornøjelige  timer, 
hvor  disse  glade,  unge  mennesker 
dansede  sig  lige  ind  i  hjerterne  på 
publikum.  Det  var  et  festfyrværkeri  af 
dans  og  livsglæde  fordelt  på  ca.  20 
numre.  Vi  så  squaredance,  danse  fra 
forskellige  lande  og  danse  fra  for- 
skellige tider.  Ikke  så  underligt  at 
disse  dansere  efterhånden  er  blevet 
en  efterspurgt  dansegruppe. 

Når  der  blev  nævnt,  at  danserne 
satte  et  foreløbigt  punktum  for  sæ- 
sonen, var  det  fordi  opvisningsholdet 
på  24  dansere  skulle  på  turné  til 
Jylland  og  Fyn.  De  blev  hentet  i 
Ålborg  direkte  efter  ungdomsstævnet 
og  drog  af  sted  med  første  stop  i 
Skagen,  hvor  de  optrådte  ved  Ska- 


gens visefestival,  i  et  af  de  gamle 
pakhuse  nede  ved  havnen.  De  var  så 
stor  en  succes  der,  at  de  på  stående 
fod  blev  engageret  til  næste  år. 

Derefter  gik  turen  videre  til  Frede- 
rikshavn, hvor  de  dog  ikke  dansede, 
siden  det  var  søndag,  men  talte  og 
sang  til  nadvermødet.  Søndag  aften 
blev  tilbragt  hos  en  dejlig  familie  i 
Ålborg  ward,  hvor  de  lokale  unge  var 
samlet  med  danserne  til  en  fireside. 
Og  så  var  de  klar  til  at  tage  rigtig  fat 
på  en  uge,  der  ikke  kom  til  at  bestå  af 
ret  meget  andet  end  dans,  dans  og 
atter  dans.  Der  blev  lagt  for  i  Århus, 
hvor  danserne  optrådte  i  Musikhuset, 
en  virkelig  oplevelse  at  danse  i  så- 
danne fine  omgivelser.  Desuden  var 
de  i  Tivoli  Friheden,  hvor  det  øsreg- 
nede, samt  på  Strøget  og  i  kirken.  Der 
var  også  arrangeret  en  dejlig  strand- 
fest. 

Vejen  til  Esbjerg  gik  over  Herning, 
og  siden  vore  unge  nu  var  vant  til  at 
optræde  i  nedbør,  gjorde  det  dem 
ikke  alt  for  meget  at  indtage  byens 

Folkedanserne  i  Esbjerg. 


torv  i  regn. 

I  Esbjerg  var  de  i  et  shopping- 
center og  dansede  også  i  kirken.  Efter 
en  dejlig  oplevelse  med  dans  og  fæl- 
lesdans  på  et  dagcenter  for  evne- 
svage var  de  unge  på  vej  nnod  sidste 
stop,  Odense,  hvor  de  dansede  i  et 
stort  center,  med  et  så  indbydende 
vandbassin  foran  at  fristelsen  var  for 
stor,  en  måtte  simpelthen  i  vandet. 
Efter  at  have  været  i  kirken,  gik  turen 
hjem.  Det  var  en  godt  træt,  men 
dejlig  opstemt  gruppe  der  vendte 
næsen  mod  København. 

Vi  vil  gerne  her  sige  tak  til  alle  der 
var  med  til  at  gøre  turne'en  så  dejlig: 
vore  søde  værtsfolk  rundt  omkring, 
dem  der  bespiste  vore  sultne  danse- 
re, og  ikke  mindst  dem  der  lagde  vand 
til  så  de  kunne  få  sig  et  tiltrængt  bad. 

Sæsonen  sluttede  med  en  opvis- 


ning til  Trucker  Jamboree  i  Odense, 
optræden  på  Strøget  og  i  Fælled- 
parken i  København  samt  en  aften  på 
Maglegårds  Alle  hvor  danserne  viste 
deres  turprogram  for  forældre  og 
venner. 

Marion  Anderson 

Københavns  stav  aktivitetskomite 

Fra  Esbjerg  har  vi  modtaget  følgende 
takkebrev: 

Lad  mig  takke  Mormon  folkedan- 
serne fra  København  for  deres  meget 
fine  optræden  i  Esbjerg.  Tak  for  jeres 
søde  måde  at  være  på,  og  især  tak  for 
den  måde  I  repræsenterede  kirken  på. 
Personligt  er  jeg  af  den  opfattelse  at 
hvis  vi  i  Danmark  kunne  etablere  3-4 
grupper  af  denne  karat,  ja,  så  kunne 
vi  godt  sende  de  sidste  60  missio- 

nærer  hjem, for  der  findes  vel  ikke  no- 
gen bedre  missionær  end  kirkens  Med  venlig  hilsen 
egen  ungdom,  med  de  mange  talenter  Carl-Johan  Grabe 
der  gemmer  sig  i  den!  Korrespondent  for  Esbjer  ward. 


København  stav 

Hermed  bringer  vi,  som  lovet,  et  billede  af  det  nye  stavspræsidentskab  samt  de  to 
nye  biskopper  i  København  stav. 


Stavspræsident  Richard  Andersen  med 
sine  to  rådgivere  Hans  Larsen  og  Niels 
Andersen 

Biskop 
Verner  Olsen 
København  3.  ward. 


Biskop 

F.  Bo  Pedersen 


København  2.  ward. 


Kvindekonferncen  28.  maj  83'. 


Den  28.  maj  1983  blev  der  i  Århus 
stav  afholdt  den  første  Kvindekonfe- 
rence. 

Takket  været  Århus  stavs  UP  og 
hjælpeforenings-præsidentskab  fik 
godt  300  kvinder  i  alderen  fra  12-82  en 
pragtfuld,  åndelig  og  lærerig  dag. 

Der  var  tilrettelagt  et  program  så 
alle,  uanset  hvilke  talenter  man  hav- 
de, kunne  få  et  rigt  udbytte  af  konfe- 
rencen. Temaet  var  meget  rammende; 
»Brug  dine  talenter«,  (Matt.  25:14-30) 

Der  blev  rigtigt  udfoldet  talenter 
både  fra  deltagere  og  medvirkende. 

Alle  kvinderne  havde  glædet  sig  i 
flere  måneder,  lige  fra  den  første 
gang  de  hørte  om  programmet.  Og 
der  var  ikke  noget  der  kunne  beskrive 
disse  følelser  bedre  end  1.  vers  i  åb- 
ningssangen til  det  åndelige  møde: 


Den  glade  dag  nu  kommen  er, 
nu  frydes  hver  en  kvinde, 
vi  ved,  ved  konferencen  her, 
skal  meget  godt  vi  vinde, 
(skrevet  af  en  talentfuld  søster  fra 
Fredericia,  Inger  Madsen.) 

Det  åndelige  møde  var  en  dejlig 
oplevelse,  med  taler  over  emnet  »Ta- 
lenter« og  korsang  fra  forskellige 
ward  og  grene. 

Ældste  Bo  G.  Wennerlund  præsi- 
derede over  mødet  og  sagde  i  sin  af- 
sluttende tale,  idet  han  citerede  Pau- 
lus: At  manden  ikke  er  noget  uden 
kvinden  og  kvinden  ikke  noget  uden 
manden. 

Det  var  et  berigende  møde  hvor 
alle  følte  åndens  tilstedeværelse  og 
som  vi  sang  i  afslutningssangen: 

Fader  vi  takker  dig  i  kor, 

Hjælpeforeningspræsident  Jette  Lauridsen,  den  ældste  deltager  søster  Abildgård,  den 
yngste  søster  Vibeke  Larsen  og  UP's  præsident  Gerda  Jørgensen. 


at  vi  som  kvinder  kom  på  jord, 
at  vi  blev  sendt  af  himlen  ud, 
som  dine  døtre,  kære  Gud. 
(også  skrevet  af  Inger  Madsen,  Fre- 
dericia) 

Efter  frokostpausen  opførte  UP  fra 
Odense  et  teaterstykke  som  fied: 
»Alle  disse  muligheder«.  1  dette  styk- 
ke fortæller  de  om  bogen  »Personlig 
fremgang«.  Det  blev  gjort  på  en  måde 
som  gav  alle  et  godt  indblik  i  hvordan 
vore  unge  piger  har  chance  for  at  ud- 
vikle deres  talenter.  Stykket  blev  en 
stor  succes  og  flere  udtrykte  deres 
store  begejstring. 

Et  af  højdepunkterne  ved  konfe- 
rencen var  de  forskellige  v\/orkshops. 
Hver  kvinde  havde  mulighed  for  at 
deltage  i  3  ud  af  10  forskellige  v/ork- 
shops  som  f.ex.  dans,  personlige  op- 
tegnelser, førstehjælp,  musik,  på- 


klædning, tegneteknik,  »hvordan  gør 
man«,  perlesyning,  video  samt  mis- 
sionering. Ja,  der  var  noget  for  enhver 
smag.  Konferencen  var  en  stor  suc- 
ces og  mange  kvinder  har  udtalt  sig 
om  de  dejlige  oplevelser  de  har  haft, 
unge  og  gamle  sammen,  og  hvor  læ- 
rerige de  forskellige  v\/orkshops  var. 

Hele  denne  vidunderlige  dag  blev 
afsluttet  med  en  stor  gaiamiddag, 
(tilberedt  af  præstedømmet)  hvor  alle 
udvekslede  erfaringer  fra  de  forskel- 
lige workshops,  og  delte  de  åndelige 
indtryk  de  havde  fået.  Stemningen  var 
høj  takket  være  det  gode  medbragte 
humør  fra  alle  kvinderne  og  et  godt 
lille  orkester  (Brøderne  Pedersen  fra 
Esbjerg  med  sang  af  Kirsten  Holm- 
boe). Der  blev  sunget  og  alle  nød  at 
more  sig  sammen. 

Det  var  svært  at  afslutte  denne 

En  arbejdsbog  til  selvstudium  til  brug  ved  det  12-ugers 

grundltEggende  kursus  i  genealogi 

15.00 

SAMMENDRAG  AF  HÅNDBOG  FOR  INDSENDELSE  AF  SKEMAER 

3,00 

(Pjece) 

2.00 

7,00 

7,00 

0,00 

PFGS  0109  DA 

ÆGTESKABSSKEMA  (sæl  å  25  stk.) 

Til  indsendelse  af  navne  pa  ægtepar  for  anmodning  om  udførelse 
af  stedfortrædende  besegling 

0,00 

PXGS  0002  DA 

VOR  SLÆ.GTS  HISTORIE 

20,00 

PXGS  0003  DC 

FORLÆNGERLED 

til  Vor  SliEgls  Historie  (s3Et  b  2  stk.) 

3,00 

PXGS  0001  DA 

VOR  SLÆGTS  HISTORIE,  TITELBLAD 

2,00 

PXGS  0004  DC 

LINIEARK 

til  Vor  Slægts  Historie  (sæt  å  25  stk.) 

6,00 

PXGS  0005  DC 

BLANKE  ARK 

til  Vor  Slægts  Historie  (sæt  å  25  stk.) 

6,00 

PXGS  0006  DC 

LANGE  SKRUER 

til  Vor  Slægts  Historie  (sæt  å  2  stk.) 

3,00 

PBIC  0245  DA 

HÅNDBOG  1  EVANGELISKE  PRINCIPPER 

Et  lektiehæfte  til  hjælp  for  nye  medlemmer  til  at  lære  evangeliets 

principper  at  kende 

20,00 

PBIC  0256  DA 

PRÆSTEDØMMETS  PLIGTER  OG  VELSIGNELSER,  DEL  A 
Et  lektiehæfte  der  omhandler  præstedømmet,  dets  natur,  historie 
og  pligter 

25,00 

PBIC  0267  DA 

PRÆSTEDØMMETS  PLIGTER  OG  VELSIGNELSER,  DEL  B 
Se  ovenfor 

25,00 

PBIC  0278  DA 

SIDSTE  DAGES  HELLIGE  KVINDER,  DEL  A 

Et  grundlæggende  lektiehæfte  for  unge  og  voksne  kvinder 

25,00 

PBIC  0289  DA 

SIDSTE  DAGES  HELLIGE  KVINDER,  DEL  B 
Se  ovenfor 

25,00 

PBIC  029A  DA 

FØLG  GUDS  VEJE,  DEL  A 

En  hjælp  til  lærere  til  at  undervise  børn  i  alderen 

7  ~  1 1  år  i  evangeliet 

25,00 

PBIC  0303  DA 

FØLG  GUDS  VEJE,  DBL  B 
Se  ovenfor 

25,00 

Studiekurser  i  1984 

STUDIEVEJLEDNING  FOR  DET  MELKISEDEKSKE  PRÆSTEDØMME 

13,00 

PCRS  58A9  DA 

HJÆLPEFORENINGENS  STUDIEKURSUS,  19S4 
lektiehæfte 

22,00 

Andet 

PBMI  0100  DA 

SDH-SALMER 

Kirkens  officielle  salmebog 

40,00 

PBMI  0097  DA 

SYNG  MED  MIG 

Kirkens  officielle  sangbog  for  børn 

40,00 

PBHT  5142  DA 

FAMILIEHJEMMEAFTENENS  LEKTIEHÆFTE,  19H()-S1 

6,00 

PBHT  5131  DA 

FAMILIEHJEMMEAFTENENS  LEKTIEHÆFTE,  1979-80 

6,00 

PEJM  0136  DA 

AKTIVITETSBOGEN 

En  samling  af  forslag  til  aklivileter  og  tjenesteprojekter 

20,00 

PLSI  0568  DA 

INDLEDNING  TIL  SEMINAR 

En  introduktion  til  de  forskellige  seminarprogrammer  til  forældre 
og  præstedømmeledere 

0,00 

dejlige  dag,  og  alle  havde  et  ønske 
om  at  denne  succes  måtte  gentage 
sig. 

Dorthe  R.  Hansen 

Sekretær  i  stavens  Hjælpeforening. 


Jens  Lind  Jensen  som  stod  for  maden 
sammen  med  Jesper  Petersen  og  andre 
brødre. 


Københavns  stavs  pigelejr 


Den  1  .-6.  august  var  23  piger  fra  København  stav  i  alderen  12-18  år  på  pigelejr  i  Syd- 
langeland på  Grev  Ulrik  Lauervig  Ahlenfeldts  jord  (en  tidligere  slotshave).  De  har  bl.a. 
sendt  os  dette  lille  vers  som  er  lavet  af  »Squidick«-gruppen.  Melodi:  Norda-sangen. 


Alle  de  glade  lejrdeltagere. 

Århus  stavs  pigelejr. 


Som  noget  nyt  og  spændende 
blev  dette  års  pigelejr  afholdt  ved 
Nørreskoven  på  Als. 

Lejren  startede  i  strålende  sol- 
skin, og  vi  fik,  til  trods  for  snnå  van- 
skeligheder m.h.t.  anskaffelse  af  raf- 
ter, vores  lejr  indrettet  på  bedste 
spejdervis.  Der  blev  bygget  borde, 
bænke,  indhegninger,  bålplads  og 
nneget  andet,  som  skulle  bruges  de 
næste  mange  dage. 

En  100  vers  lang  sang  blev  digtet 
og, efter  bedste  evne,  sunget  i  time- 
vis, hvilket  vakte  stor  jubel. 

Størstedelen  af  pigerne  var  i  van- 
det op  til  flere  gange  om  dagen.  De 
nød  det  vist  allesammen,  selvom  de 
skrigende  måtte  mave  sig  gennem 
tang,  vandmænd  og  algebelagte  sten 

Onsdagens  terrænløb  og  besøgs- 
aften sammen  med  drengene  fra  sta- 
vens drengelejr,  var  tydeligt  et  af  lej- 
rens højdepunkter,  som  pigerne  så 
frem  til.  I  dagens  anledning  blev  det 
bedste  tøj  fundet  frem  og  de  fleste 
vaskede  hår  i  det  iskolde  vand.  »Man 
må  jo  lide  for  skønheden,«  blev  der 
sagt. 

Torsdag  morgen  drog  alle  afsted 
på  daghike  eller  døgnhike.  Det  var  de 


mest  utrolige  ting  pigerne  oplevede, 
efter  deres  hikerapporter  at  dømme. 
»Monkey-mænd«,  vilde  gæs,  sumpe- 
de marker  og  fritgående  drenge, -ting, 
der  vist  kun  kan  opleves  på  fri  fod, 
langt  væk  fra  Tulle's  fløjte.  Som 
sædvanlig  havde  alle  forædt  sig  i  ka- 
ger og  slik  og  blevet  overforkælet  af 
flinke  bondemænd  o.l. 

Vi  er  alle  afhængige  af  hinanden 
og  det  afspejles  tydeligt  på  en  lejr, 
hvilket  uvilkårligt  forudsætter  en  po- 
sitiv indstilling  til  offervillighed,  sam- 
arbejde og  sammenhold  fra  hver  en- 
kel deltagers  side,  for  at  kunne  få  en 
lejr  til  at  fungere. 

Det  at  kunne  leve  sammen  i  har- 
moni og  kærlighed  under  så  primitive 
forhold  må,  som  bror  Karl-Ove  Ilskov 
var  inde  på  i  sin  tale  ved  besøgsafte- 
nen, være  et  kendetegn  på  sand 
Sidste  dages  Hellig  levevis,  -  og  dette 
skal  her  stå  som  en  udfordring  til  alle 
lejrinteresserede,  hvad  enten  man 
ønsker  at  være  med  som  deltager  el- 
ler gruppeleder  næste  gang  Århus 
stav  arrangerer  en  pigelejr. 

Annette  Sørensen 

Norda  '83 


Den  22.-25.  juni  afholdtes  NORDA- 
stævnet  i  Ålborg.  Fra  broder  Carl-Jo- 
han Grabe  har  vi  modtaget  følgende 
kommentar. 

Lad  mig  med  det  samme  slå  fast 
med  syvtommersøm:  -  Det  var  bare 
alle  tiders!  Stævnet  var  planlagt  til 
mindste  detalje.  Alt  var  helt  i  top  - 
intet  var  overladt  til  tilfældighedernes 
spil. 

Af  »højdepunkter«  vil  jeg  nævne:  - 
familiegruppearbejdet,  danseaftener- 
ne, pionerdagen  og  vidnesbyrdsmød- 
et. 

Efter  en  meget  inspirerende  tale  af 
præsident  Karl  Ove  Ilskov  var  vi  alle 
parat  til  at  gå  til  vore  såkaldte  familie- 
grupper. På  tværs  af  stavsgrænserne 
blev  vi  inddelt  i  forskellige  familier 
under  stævnet  og  ved  vort  første 
komsammen  blev  de  12-14  medlem- 
mer af  familien  præsenteret  for  hin- 
anden. Hvert  enkelt  medlem  fik  her 
mulighed  for  at  fortælle  om  sig  selv, 
sin  »rigtige«  familie  derhjemme  og 


om  personlige  oplevelser  i  sin  kirke- 
tid -  en  meget  dejlig  optakt  til  stæv- 
nets videre  forløb. 

Vidnesbyrdsmødet  blev  stævnets 
åndelige  højdepunkt  -  hvor  har  vi 
mange  dejlige  unge,  frimodige  og 
samtidig  ydmyge  brødre  og  søstre  i 
vor  kirke.  Morgendagens  ledere  er 
parate  til  at  overtage  roret. 

En  stor  tak  til  I  mange,  der  sang 
spillede  med  på  musikkens  glade 
toner  ved  dette  stævne.  Jeg  vil  da 
ikke  undlade  at  fortælle  at  den  så- 
kaldte Norda  fanfare  og  Norda  sang 
blev  komponeret  på  mindre  end  2 
minutter. 

Tak  til  enhver  der  har  været  med 
til  at  gøre  Norda  '83  til  denne  succes. 

Et  lille  P.S.:  Da  jeg  viste  den 
videofilm  der  blev  optaget  af  stævnet 
til  en  undersøger  kom  det  spontne 
udbrud:  »Sikke  mange  talenter  der  er  i 
jeres  kirke.«  -  Det  må  jeg  naturligvis 
give  vedkommende  ret  i. 

Carl-Johan  Grabe. 


Udsendt  missionær 
fra  Århus  stav. 


Den  20.  juli  1983  rejste 

Kurt  Dybvang  Bala'zs  Odense  ward, 

til  San  Jose'  California  missionen. 

På  grund  af  2.  wards  vækst,  der 
har  nødvendiggjort  en  ombygning  af 
kirken  på  Kretavej  37,  har  biskoprådet 
i  2.  ward  besluttet  at  afholde  søn- 
dagens niøder  på  Priorvej  12  så  læn- 
ge onnbygningen  varer.  Ugens  øvrige 
møder  vil  blive  afholdt  på  Kretavej 
under  hensyntagen  til  ombygningen. 


Vi  regner  med  at  ombygningen  vil 
vare  ca.  3  måneder. 
2.  ward  mødtes  første  gang  på  Prior- 
vej, søndag  den  18.  september  1983. 

Stjernen  ønsker  2.  ward  held  og  lykke 
med  ombygningen. 

BIBEL,  indbundet  i  stift  blåt  bind   113,50 

BIBEL,  mørkeblåt  fablea,  med  guldsnit   178,15 

BIBEL,  sort  skind   305,00 

BIBEL,  engelsk  -  LDS-udgaven  af  King  James  Version, 

stor,  sort  læder   1  50,00 

BIBEL,  som  ovenfor,  stor,  brunt  læder   1  50,00 

BIBEL,  som  ovenfor,  lille  sort  læder   1 10,00 

BIBEL,  som  ovenfor,  lille,  brunt  læder   11 0,00 

BIBEL,  som  ovenfor,  stor,  sort  imiteret  læder   80,00 

BIBEL,  som  ovenfor,  lille,  sort  imiteret  læder   60,00 

TRIPLE  COMBINATION,  lille,  sort  imiteret  læder   50,00 

MORMONS  BOG   12,50 

MORMONS  BOG  -  Kassettebånd   350,00 

LÆRE  OG  PAGTER/DEN  KOSTELIGE  PERLE   25,00 

BOOKOF  MORMON  Engelsk  med  krydshenvisninger   18,50 

TILGIVELSENS  MIRAKEL,  Spencer  W.  Kimball   60,00 

KIRKENS  PRÆSIDENTER,  Preston  Nibley   60,00 

VEJEN  TIL  FULDKOMMENHED,  Joseph  Fielding  Smith   45,00 

DEN  GENOPRETTEDE  KIRKE,  William  E.  Berrett   60,00 

EVANGELISKE  LÆRDOMME,  Joseph  F.  Smith....   45,00 

HERRENS  HUS,  James  E.  Talmage   60,00 

LÆRDOMME  OM  FRELSE,  BIND  1,  Joseph  Fielding  Smith   60,00 

LÆRDOMME  OM  FRELSE,  BIND  2,  Joseph  Fielding  Smith   60,00 

LÆRDOMME  OM  FRELSE,  BIND  3,  Joseph  Fielding  Smith   60,00 

ET  STUDIUM  AF  TROSARTIKLERNE,  James  E.  Talmage   60,00 

JESUS  KRISTUS,  James  E.  Talmage   60,00 

ET  STORT  OG  FORUNDERLIGT  VÆRK,  LeGrand  Richards   60,00 

DET  STORE  FRAFALD,  James  E.  Talmage   30,00 

PROFETEN  JOSEPH  SMITHS  LÆRDOMME   60,00 

HISTORIER  FRA  MORMONS  BOG   30,00 

